**Generalforsamling 2022**

Nanna byder velkommen.

Vi starter med spisning.

**1. Valg af dirigent**

Lene Roi Kristensen fra bestyrelsen bliver valgt

**2. Bestyrelsens beretning okt. 21-okt 22**

1. Vinteren 20/21 var snerydningsposten lige under det budgetterede. Det blev som vanligt til stor tilfredshed, udført af Hørning entreprenør.
2. Der blev til sidste generalforsamling nedsat et udvalg, der skulle varetage et biodiversitetstiltag i området. De valgte et sted på det grønne område bag Svalevej. De fik for små midler forvandlet det til et smukt biodiversitet-område. Vi har i bestyrelsen lagt op til, at såfremt der er andre, der måtte have ønsker om biodiversitet på udvalgte områder i grundejerforeningen, om at tage fat på bestyrelsen, så vi sammen kan få mere biodiversitet ind i vores område.
3. Hjertestarter har været i brug én gang. Serviceres af landsforeningen mod betaling årligt og efter hvert brug.
4. Legepladser endeligt godkendt af kommunen. Skal fortsat godkendes en gang årligt. Nyt godkendelsesforløb igangsat.
5. Diverse forespørgsler fra beboere på emner rundt i grundejerforeningen, der skulle vedligeholdes.
6. Der har været repræsentanter fra bestyrelsen til møde med kommunen i forbindelse med udbygning af E45, og dertilhørende støjværn, og i forbindelse med det rekreative område bag Søndermarken, Hvedemarken og Risvangen.
7. Vi har i grundejerforeningen fået opsat fem skraldespande, så vi forhåbentligt kan afværge meget af det skrald/hundeposer, der ellers ses smidt i buskene. Der er aftalt tømning fremover af Hørning entreprenør.
8. Vi har været i dialog med kommunen om de vejværn og gelændere der er ved mange af vores vendepladser i foreningen. De er slidte og i nogle tilfælde gået helt i stykker. Kommunen har indvilget i, at det er deres ansvar, da det er en del af ’vejenes vedligehold’. Dog blev sagens ’glemt’, da den faldt ned mellem nogle stole hos kommunen, men de har taget sagen op igen, og får det repareret snarest muligt. Dog har de leveringsudfordringer på nogle af materialerne. Men de vil sætte det op, som de kan.
9. Beskæring af træer fortsat et aktuelt emne. Vi skærer til, hvor beboere er generet af grundejerforeningens fællestræer, men vi har i mente at beholde flest mulige træer, da det er en del af sønderskovens grundejerforening.
10. Vi erfarede i sommers, at Valumuevænget er en privat vej i forbindelse med oversvømmelse af en kloak på vejen. Da den er en del af grundejerforeningen, har vi valgt at vi gerne vil varetage vedligeholdelse af vejen. Vi fik renset alle kloakker, og har besluttet, at vi fremover vil sørge for vedligehold af disse. Derudover vil vi vedligeholde vejen, og er i dialog med Arkil om at inspicere vejen. På baggrund af denne inspektion, kan det være, at det fremover er nødvendigt at afsætte et højere beløb til asfaltkontoen hvert år. Det tager vi en dialog om, når vi har fået svar fra Arkil og vejens nuværende tilstand.
11. Status dårlige betalere. Der er nogle, der ikke har betalt her første okt. som vi ændrede betalingsdatoen til ved sidste generalforsamling. Disse har fået en reminder, og en frist indtil 31. okt. herefter vil eventuelle udestående blive overdraget til advokaten.
12. Status på bestyrelsen i år. Taniia Gerding måtte udtræde af personlige årsager, og ind trådte Bendt Hartung. Det medførte at vi kun havde én suppleant, men da det var relativt kort forinden generalforsamlingen, vurderede vi, at det ikke var nødvendigt at gå ud og finde ny suppleant blandt vores beboere. Søger nyt medlem af bestyrelsen i år, samt to suppleanter, mere om det senere.

**2a. Godkendelse af bestyrelsens beretning**

Beretningen er godkendt.

**3. Aflæggelse af regnskab underskrevet af bestyrelsen og revisorer**

Der var en god dialog om asfaltkontoen.

Der var ønske om at der skulle være et separat regnskab for asfaltkontoen. Der ønskes dokumentation. Dette afvises af kassereren Poul Smith, da der kun er poster på kontoen meget få gange, hvis overhovedet, årligt. Der henvises til, at vi har et revisorgodkendt regnskab, og tillid til, at bestyrelsen har styr på kontoen.

Bestyrelsen er blevet opmærksom på at en del af Valmuevænget hører under Grundejerforeningen, dertil hører en asfalteret vej.

Skanderborg Kommune laver udstykning mod Hvidkildevej.

De vil muligvis gerne overtage stien, for enden af Risvangen, Hvedemarken, Rugmarken og hele vejen forbi Bjertrupvej og hen til Æblehaven.

Beboerne i området er bekymret for trafikken på stien, hurtige el-cykler, knallerter, el-løbehjul etc. Der er mange børn, der løber over stien til legepladsen og bruger stien til at øve at cykle på.

Snerydning på Valmuevænget, der er en privat vej.

Det skal undersøges, om vi som forening, har ansvar, hvis vejen ikke er ryddet. Kommunen rydder ikke de andre veje, men hvordan ligger kravet i forhold til privat vej.

**3a. Godkendelse af regnskab**

Regnskabet blev godkendt.

**4. Rettidig indkomne forslag**

Fra Ahornvænget nr. 19:

Ville høre om foreningen har en forsikringen der dækker hvis nogen falder på stien. Det kunne bekræftes, at forsikringerne i foreningen er i orden.

Stien Ahornvænget/Letsmindevej er i en meget dårlig fatning. Der er ikke fejet, stien er smallere end den er pga. tilvoksning. Træerne skal fjernes. Rødderne skal væk.

Beboeren (John) har undersøgt det hos kommune, som kan lægge 8 cm asfalt på.

John kan fjerne træerne for os, han har talt med en lokal entreprenør, som har set på området og vil give tilbud på, hvad der er muligt.

Det blev aftalt, at John mødes med Lene G. og gartneren til en snak om, hvad der kan gøres.

**5. Fremlæggelse af budget og fastsættelse af kontingent**

Bredt ønske om, at kontingentet skal stige for foreningen på Valmuevænget, således, at de betaler det samme i kontingent som resten af foreningen.

**6. Afstemninger om tekstændringer til vedtægterne.**

Alle forslag blev vedtaget.

**7. Valg af bestyrelsesmedlemmer samt suppleanter.**

Følgende er på valg:

Bestyrelsesmedlem Pia Knudsen ønsker ikke genvalg

Kasserer Poul Smith ønsker genvalg - Blev genvalgt.

Det lykkedes ikke at finde nogen i salen som ville træde ind i bestyrelsen. Vi undersøgte vedtægterne, og bad salen om dispensation for, at vi har et år med fire medlemmer i bestyrelsen. Det blev godkendt.

1 suppleant

Henrik Larsen blev valgt for 1 år

**8. Valg af revisorer.**

Følgende er på valg:

Gert Johansen ønsker genvalg

Dennis Clausen ønsker genvalg

Begge er genvalgt.

**9. Valg to revisorsuppleanter**

Udgår

**10. Eventuelt**

Ahornvej/Letsmindevej er taget under punkt 4

Hjertestarter på Ahornvej/Letsmindevej.

John er hjerteløber, skal tage teten. Bestyrelsen bakker fuldt op omkring det og står for den udgift der må være.

Gør noget ved de grønne områder ved Drosselvej . Evt. sommerfuglebuske. Vi opfordrer til, at man hjælper bestyrelsen på vej med forslag til, hvad der kan gøres.

Gartneren har i uge 44 slået græsset på skråningen.

Hirsevænget 17, mangler at få slået græsset ved tunnellen.

Gartneren kommer i uge 44 og slår græsset godt tilbage på skråningen ved nr. 15 og nr. 17